Με υποδέχτηκε ο πατέρας του ιδιοκτήτη, ο οποίος ήταν ευγενέστατος και φιλόξενος. Στο διαμέρισμα υπάρχουν σχεδόν όλες οι παροχές, κουζίνα ανακαινισμένη και εξοπλισμένη με καινούργιο ψυγείο, σκεύη, σερβίτσια κτλ. Διαθέτει διπλό κρεβάτι, μεγάλο και άνετο μπάνιο, ευρύχωρο υπνοδωμάτιο. Στα αρνητικά: το κλιματιστικό δε λειτουργεί σωστά στη θέρμανση (ήταν ρυθμισμένο στο heat, στους 30°C και στο super fan), 3 ώρες και δεν μπόρεσε να θερμάνει καθόλου το υπνοδωμάτιο, οπότε και δεν το λειτούργησε στις 14 ημέρες διαμονής. Επιπλέον, στην καθαριότητα υπάρχει σοβαρό πρόβλημα, υπήρχαν λεκέδες και στίγματα στην κουζίνα, στις χειρολαβές, σε όλο τον πάγκο και στο τραπέζι, τα τζάμια στην μπαλκονόπορτα ήταν μέσα στις δαχτυλιές και στη βρομιά, το πάτωμα σε ολόκληρο το σπίτι δεν είχε σκουπιστεί με ηλεκτρική, ούτε είχε σφουγγαριστεί (υπήρχαν παντού μεγάλες τρίχες), το χαλί και τα 2 κουρελάκια στο υπνοδωμάτιο δεν έχουν καθαριστεί ποτέ, καθώς επίσης και τα σεντόνια - κλινοσκεπάσματα δεν είχαν την αίσθηση του φρεσκοπλυμένου (καλό είναι να χρησιμοποιούνται λευκά είδη, ώστε να μπορεί ο διαμένοντας να διακρίνει αν όντως είναι καθαρά). Οι περισσότεροι τοίχοι έχουν πρόβλημα υγρασίας και μούχλας, με αποτέλεσμα να έχει άσχημη μυρωδιά στην ατμόσφαιρα. Δεν ισχύει το πεντακάθαρα διαμερίσματα, εργάζομαι σε ξενοδοχειακή μονάδα αρκετά χρόνια και θεωρώ απαράδεκτο να μην ισχύουν τα αυτονόητα και ιδιαίτερα σε εποχή πανδημίας. Ήθελα να κάνω παράπονα από την ώρα που έκανα το check-in και τα προβλήματα, κυρίως λόγω καθαριότητας, ξεκίνησαν κατευθείαν. Αισθάνθηκα ότι απλά με "κορόιδεψαν" με αυτό που προβάλλουν στην πλατφόρμα της airbnb και λόγω πολιτικής μη επιστροφής χρημάτων έκανα υπομονή, αφού είχα προπληρώσει όλο το ποσό της διαμονής μου.